stanford-oval/wikipedia huggingface dataset:
กรมทหารพรานที่ 46
เหตุการณ์สำคัญ

กรมทหารพรานที่ 46 ได้รับการจัดตั้งเมื่อวันที่ 1 สิงหาคม พ.ศ. 2550 ซึ่งเดิมมี 1 กองบังคับการกรม และ 12 กองร้อยทหารพราน ต่อมา ในวันที่ 5 สิงหาคม พ.ศ. 2551 ได้จัดตั้งเพิ่มเป็น 16 กองร้อยทหารพราน
กรมทหารพรานที่ 46 มีที่ตั้งหน่วยปกติอยู่ที่ตำบลกะลุวอเหนือ อำเภอเมืองนราธิวาส จังหวัดนราธิวาส ด้วยเนื้อที่ 150 ไร่ โดยเริ่มก่อสร้างเมื่อวันที่ 4 กรกฎาคม พ.ศ. 2552 และแล้วเสร็จเมื่อวันที่ 1 ตุลาคม พ.ศ. 2554
ในวันที่ 11 มกราคม พ.ศ. 2554 สิบโท ศักดา พรรณา สังกัดกรมทหารพรานที่ 46 ผู้เป็นอดีตนักคาราเต้ทีมชาติไทย ถูกยิงเสียชีวิตขณะปฏิบัติหน้าที่
วันที่ 5 พฤศจิกายน พ.ศ. 2560 พระเกจิคณาจารย์จากทั่วสารทิศ ได้เดินทางมาร่วมพิธีพุทธาภิเษก ที่วัดเขาลังพัฒนา อำเภอโคกสำโรง จังหวัดลพบุรี ในการหล่อพระบรมรูปจำลองสมเด็จพระนเรศวรมหาราช (พระองค์ดำ) สูง 5 เมตร เพื่อส่งมอบให้แก่กรมทหารพรานที่ 46 ไปประดิษฐานให้ทหารและเจ้าหน้าที่ได้สักการะบูชา
ส่วนวันที่ 10 กุมภาพันธ์ พ.ศ. 2561 ชาโน แพมเบอร์เกอร์ นักแสดงลูกครึ่งไทย–เยอรมัน ได้เข้าเป็นอาสาสมัครทหารพราน ประจำปี 2561
วันที่ 2 มีนาคม พ.ศ. 2562 หน่วยเฉพาะกิจกรมทหารพรานที่ 46 ได้พบกับคนร้ายประมาณ 4–5 คน ที่บริเวณเชิงเขาในตำบลลาโละ อำเภอรือเสาะ จังหวัดนราธิวาส ซึ่งคนร้ายได้เปิดฉากยิงใส่ จนเกิดการปะทะกันประมาณ 30 นาที ส่งผลให้คนร้ายเสียชีวิต 1 ราย และสามารถยึดอาวุธปืนเอ็ม 16 เอ 2 ได้ 1 กระบอก พร้อมอุปกรณ์ยังชีพหลายรายการ รวมถึงพบรอยเลือดที่คาดว่าคนร้ายได้รับบาดเจ็บอีกหลายราย จึงได้ทำการสนธิกำลังเพิ่มเติม เพื่อติดตามคนร้ายที่เหลือต่อไป
ปฏิบัติการสำคัญ

เมื่อวันที่ 1 มิถุนายน พ.ศ. 2559 พันเอก พสิษฐ์ ชาญเลขา ผู้บังคับการกรมทหารพรานที่ 46 ได้ทำการสนธิกำลังหน่วยปฏิบัติการพิเศษร่วม จังหวัดนราธิวาส และเจ้าหน้าที่ทหารเฉพาะกิจนราธิวาส 5 ชุดปฏิบัติการ ขึ้นพิสูจน์ทราบบนเทือกเขาหลังหมู่บ้านไอร์กรอส อำเภอจะแนะ หลังสืบทราบว่ากองกำลังติดอาวุธอาร์เคเคบุกยึดโรงพยาบาลเจาะไอร้อง เพื่อใช้เป็นที่มั่นโจมตีฐานปฏิบัติการทหารพรานที่ 4816 ซึ่งเจ้าหน้าที่ต้องเดินลัดเลาะเทือกเขาที่สูงชัน เป็นระยะกว่า 2 กิโลเมตร ท่ามกลางสายฝนที่ตกลงมาอย่างต่อเนื่อง
เมื่อถึงที่หมาย ซึ่งเป็นเนินดินสูงและมีโขดหินก้อนใหญ่ กลุ่มคนร้ายได้ใช้อาวุธปืนสงครามยิงใส่เจ้าหน้าที่ จนเกิดการยิงปะทะกันกว่า 20 นาที กระทั่งคนร้ายเสียชีวิต 3 ราย และที่เหลือฝ่าวงล้อมของเจ้าหน้าที่ไปได้ ซึ่งเจ้าหน้าที่ได้ตรวจยึดอาวุธปืนอาก้า 2 กระบอก, เอ็ม 16 จำนวน 2 กระบอก และสิ่งของต่าง ๆ
จากนั้น พันเอก พสิษฐ์ ชาญเลขา ได้ขอชุดคอมมานโดจากกองร้อยทหารพรานที่ 4603 ไล่ล่าคนร้ายที่เหลือซึ่งหลบหนี โดยเจ้าหน้าที่ได้พบกับกลุ่มคนร้ายที่กำลังหลบหนีสู่รอยต่อบนเทือกเขาอำเภอระแงะ ซึ่งมีการยิงปะทะกันอีกกว่า 10 นาที เมื่อสิ้นเสียงปืน คนร้ายเสียชีวิตเพิ่มอีก 1 ราย ส่วนอาสาสมัครทหารพรานเสียชีวิต 1 นาย คือ อาสาสมัครทหารพราน อนุศักดิ์ อ่ำรอด (ได้รับพระราชทานเหรียญกล้าหาญเมื่อวันที่ 6 มิถุนายน 2567 โดยพระราชทานแก่ทายาทโดยธรรมเพื่อเป็นเกียรติประวัติแก่วงศ์ตระกูล)
การฝึกอบรม

กรมทหารพรานที่ 46 ได้จัดโครงการฝึกอบรมภาษามลายูถิ่นระยะสั้น ให้แก่กำลังพลในสังกัด เพื่อเสริมสร้างความเข้าใจกับคนในพื้นที่ นอกจากนี้ เจ้าหน้าที่ทหารพราน หน่วยเฉพาะกิจกรมทหารพรานที่ 46 ยังได้รับการฝึกอบรมจากกรมคุ้มครองสิทธิและเสรีภาพ เพื่อส่งเสริมให้เจ้าหน้าที่ได้ปฏิบัติหน้าที่ตามหลักสิทธิมนุษยชน
กิจกรรมเพื่อสังคม

วันที่ 1 สิงหาคม พ.ศ. 2554 ซึ่งเป็นวันคล้ายวันสถาปนากรมทหารพรานที่ 46 ได้มีการมอบรถเข็นให้แก่คนพิการและผู้สูงอายุ จำนวน 30 คน โดยมีพลโท อุดมชัย ธรรมสาโรรัชต์ แม่ทัพภาคที่ 4 เป็นประธานในพิธี
และในเดือนธันวาคม พ.ศ. 2557 พันเอก เอกธวุฒิ คงคาเขตร ผู้บังคับการกรมทหารพรานที่ 46 ได้นำกำลังพลลุยน้ำเข้าพื้นที่ตลาดตลาดดุซงญอ อำเภอจะแนะ จังหวัดนราธิวาส เพื่อมอบถุงยังชีพพระราชทานแก่ชาวบ้าน ที่ได้รับความเดือดร้อนจากน้ำท่วมฉับพลัน
นอกจากนี้ กรมทหารพรานที่ 46 ยังได้ร่วมกับองค์การท้องถิ่น จัดโครงการแสงแห่งความหวัง เพื่อมอบแว่นสายตาให้แก่ผู้สูงอายุและเยาวชนในพื้นที่อำเภอจะแนะ จังหวัดนราธิวาส
โครงสร้าง

กองร้อยทหารพรานที่ 4601
กองร้อยทหารพรานที่ 4602
กองร้อยทหารพรานที่ 4603 – มีชุดคอมมานโดไล่ล่ากลุ่มคนร้าย
กองร้อยทหารพรานที่ 4604
กองร้อยทหารพรานที่ 4605 – รองรับการประชุม หลังกองกำลังติดอาวุธอาร์เคเคบุกยึดโรงพยาบาลเจาะไอร้อง
กองร้อยทหารพรานที่ 4606
กองร้อยทหารพรานที่ 4607
กองร้อยทหารพรานที่ 4608
กองร้อยทหารพรานที่ 4609
กองร้อยทหารพรานที่ 4610 – ช่วยขนหีบบัตรลงคะแนนเสียงเลือกตั้งเมื่อปี พ.ศ. 2554 และประสบเหตุระเบิด
กองร้อยทหารพรานที่ 4611
กองร้อยทหารพรานที่ 4612
กองร้อยทหารพรานที่ 4613
กองร้อยทหารพรานที่ 4614
กองร้อยทหารพรานที่ 4615
กองร้อยทหารพรานที่ 4616
หมวดทหารพรานหญิง กรมทหารพรานที่ 46
สิ่งสืบทอด

จากความไม่สงบในชายแดนภาคใต้ของประเทศไทย กรมทหารพรานที่ 46 ยังได้จัดตั้งหน่วยสุนัขทหารเพื่อช่วยตรวจค้นวัตถุระเบิด โดยมีเรื่องราวของซีแมกซ์ สุนัขทหารในความดูแลของจ่าสิบโท วิทยา ทิพย์มั่น ซึ่งต่อมา เขาต้องเข้ารับการรักษาตัวที่โรงพยาบาลพระมงกุฎเกล้า กรุงเทพมหานคร ไม่สามารถกลับมาดูแลได้ ส่งผลให้ซีแมกซ์ได้แต่รอคอยเจ้าของนานนับเดือน จนตรอมใจตาย
รางวัลที่ได้รับ

พ.ศ. 2562 : พันเอก พสิษฐ์ ชาญเลขา (ผู้การป้อม) อดีตผู้บังคับการกรมทหารพรานที่ 46 ได้รับรางวัลเกียรติยศจักรดาว สาขาการทหาร
บุคคลที่มีชื่อเสียง

สิบโท ศักดา พรรณา – อดีตนักคาราเต้ทีมชาติไทย
อาสาสมัครทหารพราน ชาโน แพมเบอร์เกอร์ – นักแสดง
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ฮีโน่ 300 |  | รถบรรทุก 6 ล้อ |  ญี่ปุ่น | ใช้สีเขียวขี้ม้า ทะเบียนตรากงจักร |
| อีซูซุ ดีแมคซ์ |  | รถกระบะ |  ญี่ปุ่น |  |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| นอริงโก ซีคิว |  | ปืนเล็กยาวจู่โจม | 5.56×45 มม. นาโต |  จีน |  |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| เอ็ม 79 |  | เครื่องยิงลูกระเบิด | ลูกระเบิดขนาด 40×46 มม. |  สหรัฐ |  |
แหล่งข้อมูลอื่น

เว็บไซต์ทางการ
กรมทหารพรานที่ 46 ที่เฟซบุ๊ก
หมวดทหารพรานหญิง กรมทหารพรานที่ 46 ที่เฟซบุ๊ก
สุนัขทหาร กรมทหารพรานที่ 46 ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
นิวซีแลนด์ฟุตบอลแชมเปียนชิป

| --- | --- |
ก่อตั้ง: 2004
ยุติ: 2021
ประเทศ:  นิวซีแลนด์
สมาพันธ์: สมาพันธ์ฟุตบอลโอเชียเนีย (โอเชียเนีย)
จำนวนทีม: 9
ระดับในพีระมิด: 1
ถ้วยระดับประเทศ: White Ribbon Cup
ถ้วยระดับนานาชาติ: โอเอฟซีแชมเปียนส์ลีก
ทีมชนะเลิศสุดท้าย: ออกแลนด์ซิตี (สมัยที่ 6)  (2014–15)
ชนะเลิศพรีเมียร์ลีกปัจจุบัน: ออกแลนด์ซิตี (สมัยที่ 6)
ชนะเลิศมากที่สุด: ออกแลนด์ซิตี (สมัยที่ 6)
ชนะเลิศพรีเมียร์ชิปมากที่สุด: ออกแลนด์ซิตี (สมัยที่ 6)
หุ้นส่วนโทรทัศน์: Sky Sports (เฉพาะนัดเพลย์ออฟ) Sommet Sports   (Waitakere United home fixtures only)
เว็บไซต์: 
ปัจจุบัน: เอเอสบีพรีเมียร์ชิป ฤดูกาล 2015–16
นิวซีแลนด์ฟุตบอลแชมเปียนชิป (อังกฤษ: New Zealand Football Championship) เป็นลีกฟุตบอลอาชีพของประเทศนิวซีแลนด์ ก่อตั้งในปี พ.ศ. 2547 โดยนิวซีแลนด์ฟุตบอลแชมเปียนชิปนั้นไม่มีระบบการเลื่อนชั้นหรือตกชั้น
สโมสร

ไวตาเกเร
ออกแลนด์ซิตี
Phoenix
Canterbury
Hawke's Bay
WaiBOP
Southern United
สโมสร > สโมสรปัจจุบัน

| ทีม | เมือง, เขต | สนาม | เข้ารวม | Head Coach |
| --- | --- | --- | --- | --- |
|  ออกแลนด์ซิตี | Auckland, Auckland Region | Kiwitea Street | 2004 |  Ramon Tribulietx |
|  Canterbury United | Christchurch, Canterbury Region | ASB Football Park | 2004 |  Sean Devine |
|  Hawke's Bay United | Napier, Hawke's Bay region | Bluewater Stadium | 2004 |  Brett Angell |
|  Southern United | Dunedin, Otago Region | Forsyth Barr Stadium | 2004 |  Mike Fridge |
|  Team Wellington | Wellington, Wellington Region | David Farrington Park | 2004 |  Matt Calcott |
|  WaiBOP United | Cambridge, Waikato Region | John Kerkhof Park | 2004 |  Peter Smith |
|  ไวตาเกเรยูไนเต็ด | Whenuapai, Auckland Region | Fred Taylor Park | 2004 |  Brian Shelley |
|  Wanderers SC | North Harbour, Auckland Region | North Harbour Stadium | 2013 |  Darren Bazeley |
|  Wellington Phoenix Reserves | Wellington, Wellington Region | Newtown Park | 2014 |  Andy Hedge |
สโมสร > สโมสรในอดีต

| ทีม | เมือง, เขต | เข้าร่วม | ออก |
| --- | --- | --- | --- |
|  YoungHeart Manawatu | Palmerston North, Manawatu-Wanganui | 2004 | 2013 |
|  Wanderers SC | North Harbour, Auckland Region | 2013 | 2015 |
|  WaiBOP United | Cambridge, Waikato | 2004 | 2016 |
ทีมชนะเลิศ

| ทีม | ชนะเลิศ | ปีที่ชนะเลิศ |
| --- | --- | --- |
| ออกแลนด์ซิตี | 10 | 2004–05, 2005–06, 2009–10, 2011–12, 2013–14, 2014–15, 2015–16, 2016–17, 2017–18, 2018-19 |
| ไวตาเกเรยูไนเต็ด | 5 | 2006–07, 2007–08, 2008–09, 2010–11, 2012–13 |
ดูเพิ่ม

Auckland derby
แหล่งข้อมูลอื่น

เว็บไซต์อย่างเป็นทางการ เก็บถาวร 2006-04-19 ที่ เวย์แบ็กแมชชีน
| ด ค กลีกฟุตบอลสูงสุดในประเทศต่าง ๆ |
| --- | --- |
ยูฟ่า:  พรีเมียร์ลีก1 ·  เซเรียอา ·  บุนเดิสลีกา ·  ลาลิกา1 ·  ลีกเอิง ·  เอเรอดีวีซี ·  ปรีไมราลีกา ·  เบลเจียนเฟิสต์ดิวิชัน เอ · รายชื่อลีก
เอเอฟซี:  เจลีก 1 ·  เคลีก 1 ·  ซูเปอร์ลีก ·  ไทยลีก1 ·  เอลีก2 · รายชื่อลีก
คอนคาแคฟ:   เมเจอร์ลีกซอกเกอร์2 ·  ลิกา เอเมเอกิส ·  คะเนเดียนพรีเมียร์ลีก ·  ลิกา เอเฟเปเด ·  ลีกฟุตบอลอาชีพแห่งชาติฮอนดูรัส ·  ปริเมราดิบิซิออน ·  ปริเมราดิบิซิออน ·  ลีกฟุตบอลแห่งชาติกัวเตมาลา ·  ปานามาฟุตบอลลีก ·  พรีเมียร์ลีกของเบลีซ ·  เนชันนัลพรีเมียร์ลีก
คอนเมบอล:  แซรียีอา ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  เอกวาดอร์ เซเรียเอ ·  ปริเมราดิบิซิออน
โอเอฟซี:  นิวซีแลนด์เนชันนัลลีก2 ·  ปาปัวนิวกินีเนชันนัลซอกเกอร์ลีก ·  ตองงาเมเจอร์ลีก ·  หมู่เกาะโซโลมอนเอสลีก
ซีเอเอฟ:  อียิปเตียนพรีเมียร์ลีก ·  เซาท์แอฟริกันพรีเมียร์ดิวิชัน ·  อีลิทวัน ·  ไนจีเรียโปรเฟสชันนัลฟุตบอลลีก ·  กานาพรีเมียร์ลีก ·  โบโตลา ·  ลีกเอิง ·  ลีกเอิง ·  ลีกเอิง ·  เซเนกัลพรีเมียร์ลีก ·  ฟุตบอลชิงแชมป์แห่งชาติโตโก ·  ฌิราโบลา ·  ลีนาฟุต ·  คองโกพรีเมียร์ลีก ·  ซูดานพรีเมียร์ลีก ·  ลีกเอิง ·  ยูกันดาพรีเมียร์ลีก ·  ลีกเอิง ·  แซมเบียพรีเมียร์ลีก ·  ซิมบับเวพรีเมียร์ซอกเกอร์ลีก ·  เคนยาพรีเมียร์ลีก ·  แซนซิบาร์พรีเมียร์ลีก
อดีต:  โซเวียตท็อปลีก ·  ฟุตบอลลีกเฟิสต์ดิวิชัน ·  เดเดแอร์-โอเบอร์ลีกา ·  ยูโกสลาฟเฟิสต์ลีก ·  เชโกสโลวักเฟิสต์ลีก ·  เฟิสต์ลีกของเซอร์เบียและมอนเตเนโกร ·  สกอตติชพรีเมียร์ลีก ·  เนชันแนลซอกเกอร์ลีก ·  เจแปนซอกเกอร์ลีก ·  ไชนีสเจีย-เอลีก ·  เมียนมาพรีเมียร์ลีก ·  ยูไนเต็ดฟุตบอลลีก ·  นิวซีแลนด์ฟุตบอลแชมเปียนชิป
ไม่ยอมรับ:  นครรัฐวาติกันแชมเปียนชิป ·  เคทีเอฟเอฟ ซือเปร์ลีก ·  Isle of Man Football League ·  Crimean Premier League
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการตกชั้น แต่มีลีกระดับสอง
ตอบปัญหาภาษาอังกฤษกับเชลล์

| ตอบปัญหาภาษาอังกฤษกับเชลล์ |
| --- | --- |
ประเภท: ควิซโชว์
พัฒนาโดย: บริษัท เชลล์แห่งประเทศไทย จำกัด
พิธีกร: พิชัย วาศนาส่ง วัชรี แนวบุญเนียร เสมอทิพย์ กาญจนจารี สตีเฟน ลอร์ริมัน สุผจญ กลิ่นสุวรรณ
ประเทศแหล่งกำเนิด:  ไทย
ภาษาต้นฉบับ: อังกฤษ/ภาษาไทย
จำนวนฤดูกาล: 44
การผลิต
ความยาวตอน: 45 นาที
ออกอากาศ
เครือข่าย: สถานีโทรทัศน์ไทยทีวีช่อง 4 บางขุนพรหม (2508-2517) สถานีโทรทัศน์ไทยทีวีสีช่อง 9และสถานีโทรทัศน์ไทยทีวีสีช่อง 9 อ.ส.ม.ท. (2517-2543) สถานีวิทยุโทรทัศน์แห่งประเทศไทย ช่อง 11 (2544-2549) สถานีวิทยุโทรทัศน์เพื่อการศึกษา (2549) เนชั่นทีวี (2550-2552)
ออกอากาศ: พ.ศ. 2508 – พ.ศ. 2552
ตอบปัญหาภาษาอังกฤษกับเชลล์ (อังกฤษ: Shell English Quiz) หรือที่นิยมเรียกว่า เชลล์ควิซ เป็นรายการโทรทัศน์ที่ฝ่ายประชาสัมพันธ์ บริษัท เชลล์แห่งประเทศไทย จำกัด ผลิตขึ้นตามโครงการสนับสนุนการศึกษา เพื่อส่งเสริมการเรียนการสอนวิชาภาษาอังกฤษ รวมถึงทดสอบทักษะความรู้ในสาขาวิชาต่างๆ สำหรับนักเรียนระดับชั้นมัธยมศึกษาตอนปลาย ตลอดทั้งเพื่อเปิดโอกาสให้ผู้ชมทางโทรทัศน์ เพิ่มพูนความรู้ทางภาษาอังกฤษ และความรู้ทั่วไป ร่วมด้วยเช่นกัน โดยจัดรูปแบบเป็นการแข่งขันตอบคำถาม ซึ่งมีชาวต่างประเทศเป็นผู้ถามด้วยภาษาอังกฤษ และมีการคัดเลือกคณะนักเรียนมัธยมปลาย ซึ่งเป็นผู้แทนโรงเรียนต่างๆ จากทั้งกรุงเทพมหานครและทั่วประเทศ เข้าเป็นผู้ตอบในห้องส่ง อันเป็นการฝึกทักษะทั้งการฟังและพูดภาษาอังกฤษ เพื่อสร้างความคุ้นเคยต่อสำเนียงการออกเสียงของชาวต่างชาติ
เชลล์ควิซ เริ่มออกอากาศตั้งแต่ปี พ.ศ. 2508 ทางสถานีโทรทัศน์ไทยทีวีช่อง 4 บางขุนพรหม ของบริษัท ไทยโทรทัศน์ จำกัด และโดยต่อเนื่องไปยังยุคของ สถานีโทรทัศน์ไทยทีวีสีช่อง 9 อ.ส.ม.ท. กระทั่งเมื่อ พ.ศ. 2544 จึงย้ายไปเสนอรายการทางสถานีวิทยุโทรทัศน์แห่งประเทศไทย ช่อง 11 โดยในปี พ.ศ. 2549 ก็ย้ายการออกอากาศอีกครั้งไปที่ สถานีวิทยุโทรทัศน์เพื่อการศึกษา กระทรวงศึกษาธิการ และตั้งแต่ปี พ.ศ. 2551 ย้ายไปออกอากาศทาง เนชั่นทีวี จนกระทั่งบริษัทรอยัลดัตช์เชลล์เปลี่ยนนโยบายเกี่ยวกับความรับผิดชอบต่อสังคมไปมุ่งเน้นเรื่องสิ่งแวดล้อม รายการนี้จึงยุติการออกอากาศเมื่อปี พ.ศ. 2552 รวมระยะเวลาแพร่ภาพทั้งสิ้น 44 ปี ทำให้รายการนี้เป็นรายการควิซโชว์ที่ออกอากาศยาวนานที่สุดในประเทศไทย และยังเคยเป็นรายการโทรทัศน์ที่ออกอากาศยาวนานที่สุดในประเทศไทยอีกด้วย (ปัจจุบัน สถิติดังกล่าวเป็นของรายการ มวยไทย 7 สี)
นอกจากนี้ เชลล์แห่งประเทศไทย ยังร่วมกับ บริษัท เนชั่น มัลติมีเดีย กรุ๊ป จำกัด (มหาชน) โดยส่งเนื้อหาคำถามและคำตอบ ในรายการสัปดาห์ก่อนหน้า ให้นำลงตีพิมพ์ในหนังสือพิมพ์เนชั่นจูเนียร์ (ต่อมาเปลี่ยนเป็น นิตยสารเอ็นเจ) เพื่อให้นักเรียนและผู้สนใจทั่วไป นำไปใช้ประโยชน์ทางการศึกษาเพิ่มเติมต่อไป
ประวัติ

ในระยะแรกของรายการแต่ละสัปดาห์ ผู้ผลิตรายการจะเชิญคณะผู้แทนนักเรียน โรงเรียนละสามคน จำนวน 48 แห่งทั่วประเทศ เข้าร่วมแข่งขัน ซึ่งแบ่งเป็นสามรอบ ซึ่งจะมีการจับสลากประกบคู่แข่งขันแบบแพ้คัดออก และรอบชิงชนะเลิศ ซึ่งจะคงเหลือผู้แทนนักเรียนจาก 3 โรงเรียนแข่งขันกัน โดยมีผู้ดำเนินรายการทำหน้าที่ตั้งคำถาม ร่วมกับการเชิญผู้บริหารชาวต่างชาติ ซึ่งทำงานกับเชลล์แห่งประเทศไทย ผลัดเวียนมาเป็นผู้อ่านคำถามในห้องส่ง ซึ่งเรียกในรายการว่า "Quiz Master" จากนั้น คณะนักเรียนที่เข้าร่วมแข่งขัน จะร่วมกันเขียนคำตอบลงในกระดาษ แล้วส่งให้คณะพิธีกรตรวจให้คะแนน ซึ่งคะแนนของแต่ละโรงเรียน จะบันทึกไว้บนกระดานดำ เมื่อจบปัญหาในแต่ละข้อ ซึ่งใช้เวลาค่อนข้างมาก ทำให้ในรายการแต่ละครั้ง สามารถแข่งขันได้เพียง 8-10 ข้อเท่านั้น
เป็นผลให้ในระยะต่อมา ซึ่งเริ่มเมื่อปีที่ 16 ของรายการ คือตั้งแต่ พ.ศ. 2524 เชลล์แห่งประเทศไทย เริ่มนำแผงวงจรไฟฟ้าเข้ามาใช้กับรายการ ในส่วนการแสดงสัญญาณขอตอบคำถาม และการบันทึกคะแนน จึงช่วยให้รายการดำเนินไปอย่างรวดเร็วยิ่งขึ้น ทั้งเพิ่มการแข่งขันได้อีกหนึ่งคู่ รวมเป็น 4 โรงเรียนต่อครั้ง และพิธีกรสามารถเพิ่มคำถามไปถึง 40 ข้อ ซึ่งเป็นที่สนใจของเยาวชน และผู้ชมโทรทัศน์อย่างดี ชมรมส่งเสริมโทรทัศน์และหนังสือพิมพ์อินไซด์ทีวี จึงมอบรางวัลโทรทัศน์ทองคำ ประเภทรายการตอบปัญหาชุดดีเด่น ประจำปี พ.ศ. 2530 ให้แก่ทางรายการด้วย จากนั้นระหว่างปี พ.ศ. 2538-2549 สถาบันภาษา จุฬาลงกรณ์มหาวิทยาลัย เข้าร่วมดำเนินรายการ ทั้งสนับสนุนข้อมูลและร่วมตั้งคำถามด้วย
ตั้งแต่ปี พ.ศ. 2550 มีการเปลี่ยนแปลงกติกาครั้งใหญ่ โดยลดจำนวนผู้แทนนักเรียน ของแต่ละโรงเรียนเหลือเพียงสองคน แต่เพิ่มจำนวนโรงเรียนที่แข่งขันเป็น 64 แห่ง และเพิ่มเป็นการแข่งขันระหว่าง 4 โรงเรียน สำหรับการถามและเฉลยคำตอบ เปลี่ยนไปอยู่กับพิธีกรเพียงคนเดียว เพื่อลดความเป็นทางการลง แต่ยังคงมีกรรมการให้คะแนนอีกสามท่าน อยู่ที่ส่วนล่างของเวที โดยลักษณะของคำถามจำแนกออกเป็น 4 รูปแบบคือ "ถามและตอบ" (Questions and Answers) เป็นการตอบคำถามว่าด้วยความรู้ทั่วไป, "ดูและฟัง" (Watching and Listening) เป็นการทดสอบความเข้าใจเนื้อหาในวีดิทัศน์, "วาดภาพตามคำบอก" (Pictorial Dictation) และ "เกมเดาคำศัพท์" (Word Clue Game) ซึ่งผู้เข้าแข่งขัน จะให้คำแนะนำหรือบอกใบ้ เพื่อให้เพื่อนคาดเดา
รูปแบบรายการ > ลักษณะแรก

จะถ่ายทอดในสตูดิโอโดยส่วนใหญ่ โดยในช่วงแรก จะเชิญโรงเรียน บางแห่ง จำนวน 48 แห่ง มาแข่งขัน โดยจะมีการตั้งคำถามเพื่อตอบนักเรียน ซึ่งจะมีอาจารย์ชาวต่างประเทศมาเสริมในรายการ เพื่อเฉลยคำถามเป็นภาษาอังกฤษ โดยทางรายการจะเชิญชาวต่างประเทศที่ทำงานให้กับเชลล์ มาร่วมดำเนินรายการอีกด้วย โดยการตอบคำถามจะต้องใช้แผ่นกระดาษและอุปกรณ์การเขียน เขียนคำตอบ เพื่อให้พิธีกรและกลุ่มคณาจารย์เฉลยคำถาม โดยการให้คะแนนจะมีการเสนอผลตัวเลขลงบนกระดานดำหลังจบคำถามแต่ละข้อ โดยจะมีการเสนอคำถามครั้งละ 8-10 ข้อ
รูปแบบรายการ > ลักษณะที่ 2

คราวนี้จะใช้เป็นการเสนอผลการให้คะแนนเป็นระบบวงจรไฟฟ้าแทนกระดาน และการตอบคำถามจะมีการกดปุ่มวงจรไฟฟ้า เพื่อตอบคำถาม และยังมีการแข่งขันแบบ 2 คู่ 4 โรงเรียน แต่การเรื่มการแข่งขันนั้น ทางรายการจะมีการฉายวีดิทัศน์ทางเครื่องรับโทรทัศน์อนาล็อก เพื่อให้คำถามแก่ผู้เข้าแข่งขัน จำนวน 1-2 ครั้ง (บางกรณีอาจมีการฉายภาพถ่ายภาพวาดต่างๆเพื่อใช้ในการตอบปัญหา) และเมื่อทางคณาจารย์และชาวต่างประเทศถามคำถามด้วยปากเปล่า  เครื่องรับโทรทัศน์ดังกล่าว ก็คงจะไม่มีการแสดงท่าทีใดๆ คงจะฉายสปอตรายการที่มีการฉายวิวัฒนาการการใช้ตราสินค้าของเชลล์เท่านั้น สำหรับโพเดี่ยมฝ่ายผู้ตอบจะมี 2 แท่น และโพเดี่ยมพิธีกรและชาวต่างประเทศ และมีอัฒจันทร์สำหรับผู้รับชมการตอบปัญหา
แต่ตอนหลัง การฉายภาพทางโทรทัศน์ในสตูดิโอ ก็คงจะไม่มีให้เห็น
รูปแบบรายการ > ลักษณะสุดท้าย

เป็นการสัญจรไปที่โรงเรียนต่างๆในประเทศ โดยจะมีการแข่งขันคัดเลือกโรงเรียนต่างๆ เพื่อไปแข่งขันรอบชิงชนะเลิศ และถือว่าเป็นครั้งแรกที่รายการได้ออกอากาศรายการในลักษณะบันทึกเทป และไม่ได้ออกอากาศที่สตูดิโอและถ่ายทอดสด แม้แต่อย่างใด
พิธีกรประจำรายการ

ผู้ตั้งคำถามและตรวจคำตอบ
พิชัย วาศนาส่ง (2508-2513)
ผู้ช่วยศาสตราจารย์ วัชรี แนวบุญเนียร - อาจารย์ประจำคณะเภสัชศาสตร์ มหาวิทยาลัยมหิดล (2513-2546)
เสมอทิพย์ กาญจนจารี - ผู้ช่วยรองผู้อำนวยการฝ่ายวิชาการ งานพัฒนาการเรียนการสอน สถาบันภาษา จุฬาลงกรณ์มหาวิทยาลัย สังกัดภาคงานสอนภาษาอังกฤษ (2547-2549)
ผู้อ่านคำถาม
ผู้บริหารชาวต่างชาติ จากบริษัท เชลล์แห่งประเทศไทย จำกัด (2508-2537)
สตีเฟน ลอร์ริมัน (Stephen Lorriman) - อาจารย์ประจำภาคงานสอนภาษาอังกฤษ สถาบันภาษา จุฬาลงกรณ์มหาวิทยาลัย (ร่วมตรวจคำตอบ)
ผู้ดำเนินรายการ
สุผจญ กลิ่นสุวรรณ (2550-2552)
ทำเนียบโรงเรียนที่ชนะเลิศ

โรงเรียนเตรียมอุดมศึกษา - 2528, 2539, 2540, 2541, 2542, 2543, 2544, 2546, 2548, 2550, 2551 (มากกว่า 10 สมัย)
โรงเรียนเทพศิรินทร์ - 2513, 2516, 2525 (3 สมัย)
โรงเรียนสาธิตจุฬาลงกรณ์มหาวิทยาลัย - 2530, 2538 (2 สมัย)
โรงเรียนสวนกุหลาบวิทยาลัย - 2537, 2549 (2 สมัย)
โรงเรียนมาแตร์เดอีวิทยาลัย - 2527 (1 สมัย)
โรงเรียนกรุงเทพคริสเตียนวิทยาลัย - 2531 (1 สมัย)
โรงเรียนสาธิตมหาวิทยาลัยศรีนครินทรวิโรฒ ปทุมวัน - 2545 (1 สมัย)
โรงเรียนอัสสัมชัญ - 2515, 2547 (2 สมัย)
โรงเรียนสาธิตแห่งมหาวิทยาลัยเกษตรศาสตร์ - 2552 (1 สมัย)
โรงเรียนเตรียมอุดมศึกษาพัฒนาการ - 2534 (1 สมัย)
แหล่งข้อมูลอื่น

หน้าเว็บ ตอบปัญหาภาษาอังกฤษกับเชลล์ เก็บถาวร 2016-03-10 ที่ เวย์แบ็กแมชชีน ในเว็บไซต์นิตยสารเอ็นเจ เก็บถาวร 2008-12-16 ที่ เวย์แบ็กแมชชีน
บุนเดิสลีกา ฤดูกาล 2021–22

| --- | --- |
ฤดูกาล: 2021–22
วันที่: 13 สิงหาคม ค.ศ. 2021 – 14 พฤษภาคม ค.ศ. 2022
ทีมชนะเลิศ: ไบเอิร์นมิวนิก แชมป์บุนเดิสลีกา สมัยที่ 31 แชมป์ลีกสูงสุดเยอรมันสมัยที่ 32
ตกชั้น: กรอยเทอร์ เฟือร์ท
แชมเปียนส์ลีก: ไบเอิร์นมิวนิก โบรุสซีอาดอร์ทมุนท์
จำนวนนัด: 286
จำนวนประตู: 885 (3.09 ประตูต่อนัด)
ผู้ทำประตูสูงสุด: รอแบร์ต แลวันดอฟสกี (34 ประตู)
ทีมเหย้า ชนะสูงสุด: มิวนิก 7–0 โบคุม
ทีมเยือน ชนะสูงสุด: เมินเชินกลัทบัค 0–6 ไฟรบวร์ค
จำนวนประตูสูงสุด: เฟือร์ท 3–6 ฮ็อฟเฟินไฮม์
ชนะติดต่อกัน มากที่สุด: 5 เกม มิวนิก
ไม่แพ้ติดต่อกัน มากที่สุด: 10 เกม ไฟรบวร์ค
ไม่ชนะติดต่อกัน มากที่สุด: 14 เกม เฟือร์ท
แพ้ติดต่อกัน มากที่สุด: 12 เกม เฟือร์ท
จำนวนผู้ชมสูงสุด: 81,365 คน ดอร์ทมุนท์ พบ ไลพ์ซิช
การเข้าร่วม: 5,618,481 (19,645 ประตูต่อนัด)
← 2020–21 2022–23 →  สถิติทั้งหมดปรับปรุงล่าสุดในวันที่ 30 เมษายน ค.ศ. 2022
บุนเดิสลีกา ฤดูกาล 2021–22 (อังกฤษ: 2021–22 Bundesliga) เป็นการแข่งขันบุนเดิสลีกาฤดูกาลที่ 59 เริ่มต้นฤดูกาลในวันที่ 13 สิงหาคม ค.ศ. 2021 และสิ้นสุดในวันที่ 14 พฤษภาคม ค.ศ. 2022.
กำหนดการแข่งขันได้ประกาศออกมาเมื่อวันที่ 25 มิถุนายน ค.ศ. 2021.
ไบเอิร์นมิวนิก คือแชมป์เก่าสมัยที่เก้า.
ทีม

FC Augsburg
Hertha BSC
Union Berlin
Arminia Bielefeld
VfL Bochum
Borussia Dortmund
Eintracht Frankfurt
SC Freiburg
Greuther Fürth
1899 Hoffenheim
1. FC Köln
RB Leipzig
Bayer Leverkusen
Mainz 05
Gladbach
Bayern Munich
VfB Stuttgart
VfL Wolfsburg
ที่ตั้งของทีมในบุนเดิสลีกา ฤดูกาล 2021–22
ทีมที่เข้าแข่งขันในบุนเดิสลีกา ฤดูกาล 2021–22 มีทั้งหมด 18 ทีม
ทีม > การเปลี่ยนแปลงทีม

| เลื่อนชั้นจาก ซไวเทอบุนเดิสลีกา ฤดูกาล 2020–21 | ตกชั้นจาก บุนเดิสลีกา ฤดูกาล 2020–21 |
| --- | --- |
เฟาเอ็ฟเอ็ล โบคุม กรอยเทอร์ เฟือร์ท: แวร์เดอร์เบรเมิน ชัลเคอ 04
ทีม > สนามและที่ตั้ง

| ทีม | ที่ตั้ง | สนาม | ความจุ (ที่นั่ง) | Ref>  |
| --- | --- | --- | --- | --- |
| เอ็ฟเซ เอาคส์บวร์ค | เอาคส์บวร์ค | เวเวคาอาเรนา | 30,660 |  |
| แฮร์ทา เบเอ็สเซ | เบอร์ลิน | โอลึมพีอาชตาดีอ็อน | 74,649 |  |
| อูนีโอนแบร์ลีน | เบอร์ลิน | ชตาดีอ็อนอันแดร์อัลเทินเฟิร์สเทอไร | 22,012 |  |
| อาร์มีนีอาบีเลอเฟ็ลท์ | บีเลอเฟ็ลท์ | ชือโคอาเรนา | 27,300 |  |
| เฟาเอ็ฟเอ็ล โบคุม | โบคุม | โฟโนเฟีย รูห์รชตาดีอ็อน | 27,599 |  |
| โบรุสซีอาดอร์ทมุนท์ | ดอร์ทมุนท์ | ซิกนาลอีดูนาพาร์ค | 81,365 |  |
| ไอน์ทรัคท์ฟรังค์ฟวร์ท | แฟรงก์เฟิร์ต | ค็อมแมทซ์บังค์-อาเรนา | 51,500 |  |
| เอ็สเซ ไฟรบวร์ค | ไฟรบวร์คอิมไบรส์เกา | ชวาทซ์วัลท์-ชตาดีอ็อน | 24,000 |  |
| กรอยเทอร์ เฟือร์ท | เฟือร์ท | ชพอร์ตพาร์ค รอนฮ็อฟ โทมัส ซ็อมเมอร์ | 16,626 |  |
| 1899 ฮ็อฟเฟินไฮม์ | ซินส์ไฮม์ | พรีซีโรอาเรนา | 30,150 |  |
| แอร์สเทอ เอ็ฟเซ เคิลน์ | โคโลญ | ไรน์เอแนร์กีชตาดีอ็อน | 49,698 |  |
| แอร์เบ ไลพ์ซิช | ไลพ์ซิช | เร็ทบุลอาเรนา | 42,558 |  |
| ไบเออร์เลเวอร์คูเซิน | เลเวอร์คูเซิน | ไบอาเรนา | 30,210 |  |
| ไมนทซ์ 05 | ไมนทซ์ | โอเพิลอาเรนา | 34,000 |  |
| โบรุสซีอาเมินเชินกลัทบัค | เมินเชินกลัทบัค | โบรุสซีอา-พาร์ค | 59,724 |  |
| ไบเอิร์นมิวนิก | มิวนิก | อัลลีอันทซ์อาเรนา | 75,000 |  |
| เฟาเอ็ฟเบ ชตุทท์การ์ท | ชตุทท์การ์ท | แมร์ทเซเด็ส-เบ็นทซ์อาเรนา | 60,449 |  |
| เฟาเอ็ฟเอ็ล ว็อลฟส์บวร์ค | ว็อลฟส์บวร์ค | ฟ็อลคส์วาเกินอาเรนา | 30,000 |  |
ทีม > บุคลากรและชุดแข่งขัน

| ทีม | ผู้จัดการ | กัปตัน | ผู้ผลิตเสื้อ | ผู้สนับสนุน> ด้านหน้า | ผู้สนับสนุน> แขนเสื้อ |
| --- | --- | --- | --- | --- | --- |
| เอ็ฟเซ เอาคส์บวร์ค |  มาร์คุส ไวน์ซีเอิร์ล |  เฌฟฟรีย์ กูเวลูว์ | ไนกี้ | WWK | ซีคมุนท์ |
| แฮร์ทา เบเอ็สเซ |  ทัยฟัน คอร์คุต |  แดดริก บอยาตา | ไนกี้ | Autohero | Hyundai |
| อูนีโอนแบร์ลีน |  อวร์ส ฟิชเชอร์ |  คริสโทเฟอร์ ทริมเมิล | อาดิดาส | อะราวนด์ทาวน์ | wefox |
| อาร์มีนีอาบีเลอเฟ็ลท์ |  ฟรังค์ คราเมอร์ |  ฟาบีอาน คล็อส/มานูเอ็ล ปริเอเติล | Macron | Schüco | JAB Anstoetz Textilien |
| เฟาเอ็ฟเอ็ล โบคุม |  โทมัส เรอิส |  อ็องตอนี ลอซิยา | ไนกี้ | Vonovia | Viactiv Betriebskrankenkasse |
| โบรุสซีอาดอร์ทมุนท์ |  มาร์โค โรเซอ |  มาร์โค ร็อยส์ | พูมา | 1&1 Ionos | โอเพิล |
| ไอน์ทรัคท์ฟรังค์ฟวร์ท |  โอลิเวอร์ กลาสเนอร์ |  เซบัสเตียน โรเดอ | ไนกี้ | Indeed.com | ดีพีดี |
| เอ็สเซ ไฟรบวร์ค |  คริสทีอัน ชไตรช์ |  คริสทีอัน กึนเทอร์ | ไนกี้ | ชวาทซ์วัลท์มิลช์ | ROSE Bikes |
| กรอยเทอร์ เฟือร์ท |  สเตฟาน ไลเติล |  บรานิมีร์ เฮอร์โกตา | พูมา | Hofmann Personal | BVUK |
| 1899 ฮ็อฟเฟินไฮม์ |  เซบัสทีอัน เฮอเน็ส |  เบ็นยามีน ฮืบเนอร์ | โจมา | ซัพ | เอสเอ็นพี |
| แอร์สเทอ เอ็ฟเซ เคิลน์ |  สเตฟเฟ็น เบาม์การ์ต |  โยนัส เฮ็คทอร์ | อูลชปอร์ท | เรเวอ | เดเอเฟาคา |
| แอร์เบ ไลพ์ซิช |  โดเมนิโก เทเดสโก |  เปแตร์ กูลัคซี | ไนกี้ | เรดบูล | เซเก อิมโมบีเลียน |
| ไบเออร์เลเวอร์คูเซิน |  เกราร์โด เซโออาเน |  ลูคัส ฮราเด็คกี | ยาโค | บาร์เมนีอาแฟร์ซิชเชอรุงเงิน | คีเซอร์เทรนนิง |
| ไมนทซ์ 05 |  โบ สเวนส์สัน |  มุสซา นิอาคาเต | คัปปา | เคิมเมอร์ลิง | fb88.com |
| โบรุสซีอาเมินเชินกลัทบัค |  อาดิ ฮึทเทอร์ |  ลาร์ส ชตินเดิล | พูมา | ฟลาเท็กซ์ | Sonepar |
| ไบเอิร์นมิวนิก |  ยูลีอาน นาเกิลส์มัน |  มานูเอ็ล น็อยเออร์ | อาดิดาส | ด็อยท์เชอเทเลอค็อม | กาตาร์แอร์เวย์ |
| เฟาเอ็ฟเบ ชตุทท์การ์ท |  เปลเลกรีโน มาตารัซโซ |  วาตารุ เอ็นโดะ | จาโก | เมอร์เซเดส-เบนซ์แบงก์ | เมอร์เซเดส-เบนซ์ อีคิว |
| เฟาเอ็ฟเอ็ล ว็อลฟส์บวร์ค |  โฟลเรียน โคห์เฟ็ลดท์ |  กุน กัสเตลส์ | ไนกี้ | ฟ็อลคส์วาเกิน | หลิงหลง ไทร์ |